《多景楼》
宋代·叶茵

北望中原惨莫烟，楼头风物故依然。
后人拍得阑干碎，往日轻依眼界偏。
水撼金焦声亦怒，云连楚泗势犹全。
壮怀且付生前酒，千古英雄冢道边。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。